Strandstedet ble utskipningssted for Næs Jernværk fra omkring 1740. Tremassefabrikkene på Fosstveit, Gjeving og Songe har spilt en betydelig rolle for Tvedestrand. Det foregikk stor eksport over havnen, som har 200 meter offentlig kai. Verkstedindustrien dominerer, men det er ellers mange små bedrifter innenfor en lang rekke bransjer. Tvedestrand har noen av Agders beste jord- og hagebruksbygder, med stort husdyrhold, bær- og fruktavl.